PMIndiaData/PMIndiaSum huggingface dataset:
കൊറോണ വൈറസിനെതിരെ പൊരുതുന്നവരോടു നന്ദി പ്രകടിപ്പിച്ചതിനു പ്രധാനമന്ത്രി ജനങ്ങളോടു നന്ദി പറഞ്ഞു
വിജയത്തിന്റെ പ്രകടനത്തിനു തുടക്കമായി: പ്രധാനമന്ത്രി

ൊറോണ വൈറസിനെതിരായുള്ള പോരാട്ടത്തില്‍ മുന്‍നിരയില്‍ നിലകൊള്ളുന്നവരോടു നന്ദി പ്രകടിപ്പിച്ചതിനു പ്രധാനമന്ത്രി ശ്രീ. നരേന്ദ്ര മോദി ജനങ്ങളോടു നന്ദി പറഞ്ഞു. ഒന്നിലേറെ ട്വീറ്റുകളില്‍ പ്രധാനമന്ത്രി കുറിച്ചു: ‘കൊറോണ വൈറസിനെതിരെയുള്ള പോരാട്ടം നയിച്ച ഓരോ വ്യക്തിയെയും രാജ്യം നന്ദി അറിയിച്ചു. സഹ പൗരന്‍മാരേ, നന്ദി.’ കോവിഡ്-19 ദുരിതത്തിനെതിരെയുള്ള നീണ്ട പോരാട്ടത്തില്‍ രാജ്യം വിജയം നേടുന്നതിന്റെ തുടക്കമാണു നന്ദിപറയുന്നതിലൂടെ ഉണ്ടായിരിക്കുന്നതെന്നു പ്രധാനമന്ത്രി പറഞ്ഞു. സാമൂഹിക അകലം പാലിക്കുക എന്ന ആശയത്തില്‍ നേരത്തേയുള്ള അതേ ദൃഢനിശ്ചയത്തോടും സംയമനത്തോടുംകൂടി ഉറച്ചുനില്‍ക്കാന്‍ അദ്ദേഹം ജനങ്ങളോട് ആഹ്വാനം ചെയ്തു.
പ്രധാനമന്ത്രി ബ്രിട്ടനിലെ  ചാൾസ് മൂന്നാമൻ രാജാവുമായി ടെലിഫോണിൽ സംസാരിച്ചു

പ്രധാനമന്ത്രി ശ്രീ നരേന്ദ്ര മോദി ഇന്ന് ബ്രിട്ടനിലെ ചാൾസ് മൂന്നാമൻ രാജാവുമായി ടെലിഫോണിൽ സംസാരിച്ചു. യുകെയുടെ പരമാധികാരിയായി ചുമതലയേറ്റ ശേഷം പ്രധാനമന്ത്രി നടത്തിയ ആദ്യ സംഭാഷണത്തിൽ , വളരെ വിജയകരമായ ഭരണത്തിന് പ്രധാനമന്ത്രി രാജാവിനെ ആശംസിച്ചു. കാലാവസ്ഥാ പ്രവർത്തനം, ജൈവവൈവിധ്യ സംരക്ഷണം, ഊർജ-സംക്രമണത്തിന് ധനസഹായം നൽകുന്നതിനുള്ള നൂതനമായ പരിഹാരങ്ങൾ തുടങ്ങിയവ ഉൾപ്പെടെ പരസ്പര താൽപ്പര്യമുള്ള നിരവധി വിഷയങ്ങൾ ചർച്ചയിൽ ഉൾപ്പെട്ടു. ഈ വിഷയങ്ങളിലെ താൽപ്പര്യത്തിനും പിന്തുണയ്ക്കും പ്രധാനമന്ത്രി അഭിനന്ദനം അറിയിച്ചു. പൊതു ഡിജിറ്റൽ സംവിധാനങ്ങളുടെ പ്രചരണം ഉൾപ്പെടെ, ജി 20 പ്രസിഡൻസിക്ക് വേണ്ടിയുള്ള ഇന്ത്യയുടെ മുൻഗണനകളെക്കുറിച്ച് പ്രധാനമന്ത്രി അദ്ദേഹത്തോട് വിശദീകരിച്ചു. പരിസ്ഥിതി സുസ്ഥിരമായ ജീവിതശൈലി പ്രോത്സാഹിപ്പിക്കാൻ ഇന്ത്യ ശ്രമിക്കുന്ന മിഷൻ ലൈഫ് – പരിസ്ഥിതിക്കുള്ള ജീവിതശൈലിയുടെ പ്രസക്തിയും പ്രധാനമന്ത്രി വിശദീകരിച്ചു. –ND–
ഐക്യരാഷ്ട്ര പൊതുസഭയില്‍ പ്രധാനമന്ത്രി മോദി നടത്തിയ അഭിസംബോധന

പൊതുസഭയുടെ ബഹുമാനപ്പെട്ട പ്രസിഡന്റ് വോള്‍ക്കന്‍ ബോസ്‌കിര്‍, വിശിഷ്ടാതിഥികളേ, സഹോദരീ സഹോദരന്മാരേ, നമസ്‌കാരം! എഴുപത്തിയഞ്ച് വര്‍ഷം മുമ്പ് യുദ്ധത്തിന്റെ ഭീകരതയില്‍ നിന്ന് ഒരു പുതിയ പ്രതീക്ഷ ഉടലെടുത്തു. മനുഷ്യ ചരിത്രത്തില്‍ ആദ്യമായി ലോകത്തിനാകെ പ്രയോജനപ്പെടുന്നതിനായി ഒരു സംവിധാനം സൃഷ്ടിക്കപ്പെട്ടു. യുഎന്‍ ചാര്‍ട്ടറിന്റെ സ്ഥാപകാംഗം എന്ന നിലയില്‍ ഇന്ത്യ ആ മഹദ് വീക്ഷണത്തിന്റെ ഭാഗമായിരുന്നു. ചരാചരങ്ങളെ ഒരു കുടുംബമായി കണക്കാക്കുന്ന 'വസുധൈവ കുടുംബകം' എന്ന ഇന്ത്യയുടെ സ്വന്തം തത്വത്തെയാണ് ഇത് പ്രതിഫലിപ്പിച്ചത്. ഐക്യരാഷ്ട്രസഭയുടെ ഇടപെടലുകളിലൂടെ നമ്മുടെ ലോകം ഇന്നൊരു മെച്ചപ്പെട്ടയിടമായി മാറിയിട്ടുണ്ട്. ഇന്ത്യ സുപ്രധാന സംഭാവനയേകുന്ന യുഎന്‍ സമാധാന പരിപാലന ദൗത്യങ്ങളില്‍ ഉള്‍പ്പെടെ, യുഎന്‍ പതാകയ്ക്ക് കീഴില്‍ സമാധാനത്തിനും വികസനത്തിനുമായി നീക്കങ്ങള്‍ നടത്തുന്ന ഏവര്‍ക്കും ഞങ്ങള്‍ ആദരവര്‍പ്പിക്കുന്നു. പക്ഷേ, വളരെയധികം നേട്ടങ്ങള്‍ കൈവരിച്ചിട്ടുണ്ടെങ്കിലും, യഥാര്‍ത്ഥ ദൗത്യം പൂര്‍ത്തീകരിക്കാന്‍ സാധിച്ചിട്ടില്ല. ഇന്ന് നാമെടുക്കുന്ന ഭാവിയിലേയ്ക്കുള്ള പ്രതിജ്ഞ, ഇനിയും നമുക്കു ജോലി ബാക്കിയുണ്ടെന്നു വെളിവാക്കുന്നു: സംഘര്‍ഷങ്ങള്‍ തടയുക, വികസനം ഉറപ്പാക്കുക, കാലാവസ്ഥാ വ്യതിയാനം നേരിടുക, അസമത്വം ഇല്ലാതാക്കുക, ഡിജിറ്റല്‍ സാങ്കേതികവിദ്യ ഉപയോഗപ്പെടുത്തുക എന്നിവയിലൊക്കെ. ഐക്യരാഷ്ട്രസഭയ്ക്കു തന്നെ ഒരു പരിഷ്‌കരണം വേണ്ടതിന്റെ ആവശ്യകതയും പ്രഖ്യാപനം അംഗീകരിക്കുന്നു. കാലഹരണപ്പെട്ട ഘടനയുമായി ഇന്നത്തെ വെല്ലുവിളികളെ നേരിടാന്‍ നമുക്കു കഴിയില്ല. സമഗ്രമായ പരിവര്‍ത്തനമില്ലാതെ ആത്മവിശ്വാസത്തില്‍ പ്രതിസന്ധി നേരിടുകയാണ് യുഎന്‍. ഇന്നത്തെ പരസ്പര ബന്ധിതമായ ലോകത്തിനായി നമുക്ക് ബഹുമുഖ പരിഷ്‌കരണങ്ങള്‍ ആവശ്യമാണ്: അത് ഇന്നത്തെ യാഥാര്‍ത്ഥ്യങ്ങളെ പ്രതിഫലിപ്പിക്കുന്നതാകണം; കൂട്ടാളികള്‍ക്കെല്ലാം ശബ്ദം നല്‍കുന്നതാകണം; സമകാലിക വെല്ലുവിളികളെ അഭിസംബോധന ചെയ്യുന്നതാകണം; മനുഷ്യക്ഷേമത്തില്‍ ശ്രദ്ധ കേന്ദ്രീകരിക്കുന്നതാകണം. മറ്റെല്ലാ രാജ്യങ്ങള്‍ക്കൊപ്പം ഈ ലക്ഷ്യം നേടാനായി കൈകോര്‍ക്കുന്നതിന് ഇന്ത്യ ആഗ്രഹിക്കുന്നു. നന്ദി. നമസ്‌കാരം!
വിശുദ്ധ ഫ്രാൻസിസ് സേവ്യറിന്റെ തിരുനാൾ ദിനത്തിൽ പ്രധാനമന്ത്രിയുടെ  ആശംസ

വിശുദ്ധ ഫ്രാൻസിസ് സേവ്യറിന്റെ തിരുനാൾ ദിനത്തിൽ ഗോവയിലെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു; "വിശുദ്ധ ഫ്രാൻസിസ് സേവ്യറിന്റെ തിരുനാൾ ദിനത്തിൽ ഗോവയിലെ എന്റെ സഹോദരിമാർക്കും സഹോദരങ്ങൾക്കും ആശംസകൾ. ഈ അവസരം നമ്മുടെ സമൂഹത്തിൽ ഐക്യത്തിന്റെയും സാഹോദര്യത്തിന്റെയും ചൈതന്യം വർധിപ്പിക്കുമാറാകട്ടെ ."
പ്രധാനമന്ത്രി ഒഡിഷ രൂപീകരണ ദിനമായ ഉത്കല്‍ദിനാശംസകള്‍ നേര്‍ന്നു

ഒഡിഷ സംസ്ഥാന രൂപീകരണ ദിനം പ്രമാണിച്ചു പ്രധാനമന്ത്രി ശ്രീ. നരേന്ദ്ര മോദി ഒഡിഷയിലെ ജനങ്ങള്‍ക്ക് ആശംസകള്‍ നേര്‍ന്നു. സന്ദേശത്തില്‍ പ്രധാനമന്ത്രി പറഞ്ഞു: ‘ഒഡിഷയുടെ മഹത്തായ സംസ്‌കാരവും പാരമ്പര്യവും രാജ്യത്തിന് അഭിമാനമേകുന്നു. പല മേഖലകളിലും മികവിന്റെ ഔന്നത്യത്തിലെത്തുക വഴി രാജ്യത്തിന്റെ വികസനപാതയില്‍ ശാശ്വതമായ അടയാളം തീര്‍ക്കാന്‍ ഒഡിഷയിലെ ജനങ്ങള്‍ക്കു സാധിച്ചിട്ടുണ്ട്. ഭഗവാന്‍ ജഗന്നാഥന്‍ നമ്മെ എല്ലായ്‌പ്പോഴും അനുഗ്രഹിക്കട്ടെ. വരുംനാളുകളില്‍ പുരോഗതിയുടെ ഉയരങ്ങളിലേക്കെത്താന്‍ ഒഡിഷയിലെ ജനങ്ങള്‍ക്കു സാധിക്കട്ടെ എന്നു ഞാന്‍ ആശംസിക്കുന്നു.’
പ്രധാനമന്ത്രിയും ബ്രസീല്‍ പ്രസിഡന്റും ടെലിഫോണില്‍ സംസാരിച്ചു

ബ്രസീല്‍ പ്രസിഡന്റ് ബഹുമാനപ്പെട്ട ജെയിര്‍ ബൊല്‍സൊനാരോയുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ സംസാരിച്ചു. കോവിഡ്-19 മഹാവ്യാധി പടരുന്ന സാഹചര്യത്തിലുള്ള ആഗോള സാഹചര്യത്തെ കുറിച്ചായിരുന്നു ചര്‍ച്ച. കോവിഡ്-19 നിമിത്തം ബ്രസീല്‍ പൗരന്‍മാര്‍ മരിക്കാനിടയായതില്‍ പ്രധാനമന്ത്രി അനുശോചനം അറിയിച്ചു. ബ്രസീല്‍ ജനതയ്ക്കായി ഓരോ ഇന്ത്യക്കാരനും പ്രാര്‍ഥിക്കുന്നതായും അദ്ദേഹം അറിയിച്ചു. കോവിഡ്-19നെ നേരിടുന്നതിനായി ഇന്ത്യയും ബ്രസീലും ഉഭയകക്ഷി തലത്തിലും ബഹുകക്ഷി തലത്തിലും അടുത്ത സഹകരണം ആവശ്യമാണെന്ന് ഇരു നേതാക്കളും അടിവരയിട്ടു വ്യക്തമാക്കി. കോവിഡ് കാലത്തിനുശേഷം മാനവികതിയില്‍ ഊന്നിയുള്ള ആഗോളവല്‍ക്കരണമെന്ന ആശയം സംജാതമാകേണ്ടതിന്റെ ആവശ്യകത ഇരുവരും പരസ്പരം സമ്മതിച്ചു. ബുദ്ധിമുട്ടു നേരിടുന്ന കാലത്ത് ബ്രസീലിന് സാധ്യമായ എല്ലാ സഹായങ്ങളും പ്രധാനമന്ത്രി വാഗ്ദാനം ചെയ്തു. കോവിഡ്-19 ഉയര്‍ത്തുന്ന വെല്ലുവിളികളെ നേരിടുന്നതിന് ഉദ്യോഗസ്ഥ തലത്തില്‍ സദാ ബന്ധം നിലനിര്‍ത്തുമെന്നു നേതാക്കള്‍ തീരുമാനിച്ചു. ഈ വര്‍ഷം ഇന്ത്യയുടെ എഴുപതാമതു റിപ്പബ്ലിക് ദിനാഘോഷത്തില്‍ മുഖ്യാതിഥിയായി പങ്കെടുത്തതിനു ബ്രസീല്‍ പ്രസിഡന്റിനോടു നന്ദി പറഞ്ഞ പ്രധാനമന്ത്രി, ഇന്ത്യ-ബ്രസീല്‍ ബന്ധം സജീവമാകുന്നതില്‍ സന്തോഷം പ്രകടിപ്പിച്ചു. കഴിഞ്ഞ വര്‍ഷം ബ്രിക്‌സിനു നേതൃത്വം നല്‍കിയതിനും അദ്ദേഹം ബ്രസീലിനോടു നന്ദി പറഞ്ഞു.
2016ലെ ”ടൈംസ് നൗ”അമേയ്‌സിങ് ഇന്ത്യന്‍ പുരസ്‌ക്കാരങ്ങള്‍ സമ്മാനിച്ചു.

”ടൈംസ് നൗ” ഏര്‍പ്പെടുത്തിയ വിസ്മയിപ്പിച്ച ഇന്ത്യക്കാര്‍ക്കായുള്ള ഇക്കൊല്ലത്തെ പുരസ്‌ക്കാരങ്ങള്‍ പ്രധാനമന്ത്രി ശ്രീ. നരേന്ദ്ര മോദി ന്യൂഡല്‍ഹിയില്‍ വിതരണം ചെയ്തു. വിപത്തുകളെ നേരിട്ട് കൊണ്ട് വന്‍ നേട്ടം കൈവരിച്ചവരെ ആദരിക്കുന്നതാണ് ഈ പുരസ്‌കാരം. തദവസരത്തില്‍ സംസാരിക്കവെ, പുരസ്‌ക്കാര ജേതാക്കളായവരുടെ ജീവിതം വജ്രത്തെപ്പോലെ കൊടിയ പരീക്ഷണങ്ങള്‍ക്കൊടുവിലാണ് ലോകമൊട്ടാകെ അംഗീകരിക്കപ്പെട്ടതെന്ന് പ്രധാനമന്ത്രി ചൂണ്ടിക്കാട്ടി. ഇന്ത്യയിലെ മിക്ക ആഖ്യാനങ്ങളും അധികാര സ്ഥാനങ്ങളിലുള്ളവരെയോ, ഭരണവര്‍ഗ്ഗത്തെയോ കേന്ദ്രീകരിച്ചുള്ളവയാണെന്നുള്ളത് ഖേദകരമാണെന്ന് പ്രധാനമന്ത്രി അഭിപ്രായപ്പെട്ടു. നിരവധി പ്രതിബന്ധങ്ങളും വിപത്തുകളും നേരിട്ട് കൊണ്ട് മഹത്തായ ലക്ഷ്യങ്ങള്‍ നേടിയവരോ, സമൂഹത്തെ സേവിച്ചവരോ അപൂര്‍വ്വമായി മാത്രമേ അംഗീകരിക്കപ്പെടുകയോ, ആദരിക്കപ്പെടുകയോ ചെയ്യുന്നുള്ളു. ഇന്ത്യയില്‍ ഇന്ന് നൂറുകണക്കിന് കുട്ടികളെ സമൂഹത്തിലെ ഉത്തരവാദപ്പെട്ട അംഗങ്ങളാക്കുന്നതിന് പ്രചോദനമേകിയ ഒരു അധ്യാപകന്‍ മിക്കപ്പോഴും ശ്രദ്ധിക്കപ്പെടാതെയോ അറിയപ്പെടാതെയോ പോകാറുണ്ട്. അതേ സമയം താരതമ്യേന താഴ്ന്ന സ്ഥാനത്തുള്ള രാഷ്ട്രീയക്കാര്‍ കൊണ്ടാടപ്പെടാറുമുണ്ട്. വ്യക്തിപരമായ കഷ്ടപ്പാടുകളോ, പ്രയാസമേറിയ സാഹചര്യങ്ങളോ മറികടന്ന് സമൂഹത്തില്‍ സംഭാവനകള്‍ നല്‍കിയവരാണ് ലോകമെങ്ങും വിജയം നേടിയവരെന്ന് ചൂണ്ടിക്കാട്ടി. ഇന്ത്യന്‍ ചരിത്രത്തെയും പുരാണങ്ങളെയും പരാമര്‍ശിച്ച് കൊണ്ട് പ്രധാനമന്ത്രി രാമായണത്തിലെയും മഹാഭാരതത്തിലെയും നിരവധി ഭാഗങ്ങള്‍ എടുത്തു പരഞ്ഞു. പഞ്ച് പ്യാരാസിനെയും, ഛത്രപതി ശിവജിയുടെ സേനയിലെ ധീരരായ യോദ്ധാക്കളെയും അദ്ദേഹം അനുസ്മരിച്ചു. അവാര്‍ഡ് ജേതാക്കളെ കണ്ടെത്തി ലോകത്തിന് മുന്നില്‍ അവതരിപ്പിച്ചതിന് പ്രധാനമന്ത്രി ടൈംസ് നൗവിനെ അഭിനന്ദിച്ച്‌കൊണ്ട്, അവരുടെ പ്രവൃത്തികള്‍ മറ്റ് അനേകം പേര്‍ക്ക് പ്രചോദനമാണെന്ന് പറഞ്ഞു. തങ്ങളുടെ നേട്ടങ്ങള്‍ക്ക് പ്രധാനമന്ത്രി അവാര്‍ഡ് ജേതാക്കളെ അഭിനന്ദിച്ചു.
വ്യോമഗതാഗത സഹകരണത്തിന് ഇന്ത്യയും സ്‌പെയിനും ധാരണാപത്രം ഒപ്പുവെക്കുന്നതിനു മന്ത്രിസഭയുടെ അനുമതി

വ്യോമഗതാഗത സഹകരണത്തിനായി ഇന്ത്യയും സ്‌പെയിനും ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഇന്ത്യയും സ്‌പെയിനുമായുള്ള വ്യോമഗതാഗത ബന്ധത്തില്‍ നാഴികക്കല്ലായ ധാരണാപത്രം ഇരു രാജ്യങ്ങള്‍ക്കിടയിലുള്ള വ്യാപാരവും നിക്ഷേപവും വിനോദസഞ്ചാരവും സാംസ്‌കാരിക വിനിമയവും വര്‍ധിപ്പിക്കാന്‍ സഹായകമാകും.
റീജണല്‍ സെന്റര്‍ ഫോര്‍ ബയോടെക്‌നോളജി ബില്‍ പാര്‍ലമെന്റില്‍ അവതരിപ്പിക്കും

ഫരീദാബാദില്‍ റീജണല്‍ സെന്റര്‍ ഫോര്‍ ബയോടെക്‌നോളജി സ്ഥാപിക്കുന്നതിനുള്ള ബില്‍ പാര്‍ലമെന്റില്‍ അവതരിപ്പിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ജൈവസാങ്കേതിക വിദ്യാ രംഗത്ത് ദേശീയ പ്രാധാന്യമുള്ള സ്ഥാപനമായി മാറുന്നതിനും, വിദ്യാഭ്യാസം, പരിശീലനം, ഗവേഷണം എന്നീ രംഗങ്ങളില്‍ കൂടുതല്‍ സ്വയം ഭരണത്തോടെ പ്രവര്‍ത്തിക്കാന്‍ വഴിയൊരുക്കുന്നതാണ് ഈ ബില്‍.
പ്രധാനമന്ത്രി ‘മന്‍ കീ ബാത്ത് 2.0’യിലെ പത്താമതു പ്രഭാഷണം നിര്‍വഹിച്ചു

‘മന്‍ കീ ബാത്ത് 2.0’യിലെ പത്താമതു പ്രഭാഷണം നടത്തിയ പ്രധാനമന്ത്രി ശ്രീ. നരേന്ദ്ര മോദി കടുത്ത തീരുമാനങ്ങള്‍ കൈക്കൊണ്ടതിനു ക്ഷമ ചോദിക്കുകയും കോവിഡ് 19നെതിരായ യുദ്ധത്തില്‍ കടുത്ത തീരുമാനങ്ങള്‍ കൈക്കൊള്ളുകയല്ലാതെ പോംവഴി ഇല്ലായിരുന്നു എന്നും വ്യക്തമാക്കുകയും ചെയ്തു. ഇന്ത്യന്‍ ജനതയെ സുരക്ഷിതമായി നിലനിര്‍ത്തുക എന്നതു പ്രധാനമാണെന്നും ഒരുമിച്ചുനിന്നുകൊണ്ട് ഇന്ത്യ കോവിഡ്-19നെ പരാജയപ്പെടുത്തുമെന്നും അദ്ദേഹം പറഞ്ഞു. ‘ലൗക്ഡൗണ്‍ ജനങ്ങളെ സുരക്ഷിതരാക്കും, എന്നാല്‍ ഒറ്റപ്പെട്ടു കഴിയുക എന്ന വ്യവസ്ഥ പാലിക്കാത്തവര്‍ കുഴപ്പത്തിലാകും’, പ്രധാനമന്ത്രി വ്യക്തമാക്കി. ഇന്നു മന്‍ കീ ബാത്തില്‍ തന്റെ ചിന്തകള്‍ പങ്കു വെക്കവേ, ബ്ലോക്ക് ഡൗണ്‍ നിമിത്തം എല്ലാവരും, വിശേഷിച്ച് ദരിദ്രര്‍ അനുഭവിക്കുന്ന ബുദ്ധിമുട്ടുകള്‍ വിഷമിപ്പിക്കുന്നു എന്ന് അദ്ദേഹം വ്യക്തമാക്കി. ജനങ്ങളോട് അനുകമ്പാപൂര്‍വമായ നിലപാടെടുത്ത പ്രധാനമന്ത്രി, 130 കോടി ജനങ്ങളുള്ള ഇന്ത്യ പോലൊരു രാജ്യത്തിനു കൊറോണയോടു പൊരുതാന്‍ ഇതല്ലാതെ മാര്‍ഗമില്ലെന്നു കൂട്ടിച്ചേര്‍ത്തു. ലോകം കടന്നുപോയ സാഹചര്യം വീക്ഷിച്ചപ്പോള്‍ ജീവിതമോ മരണമോ എന്ന സ്ഥിതി നിലനില്‍ക്കുന്നതിനാലാണ് ഇത്തരം കടുത്ത നടപടികളെ ആശ്രയിക്കേണ്ടിവന്നതെന്നും ശ്രീ. മോദി പറഞ്ഞു. രോഗവും അതിന്റെ വിപത്തും മുളയിലേ ഇറുക്കണമെന്ന് അര്‍ഥമുള്ള ‘ഏവം ഏവം വികാര്‍, അപി തരുണ സാധ്യതേ സുഖം’ എന്ന പഴഞ്ചൊല്ല് ഉദ്ധരിച്ചുകൊണ്ട്, വൈകിയാല്‍ ചികില്‍സിക്കാന്‍ സാധിക്കാത്ത ഘട്ടത്തിലെത്തുമെന്ന് അദ്ദേഹം ഓര്‍മിപ്പിച്ചു. കൊറോണ വൈറസ് ലോകത്തെ തടവറയിലാക്കിയിരിക്കുകാണെന്നു പ്രധാനമന്ത്രി ചൂണ്ടിക്കാട്ടി. ‘അത് അറിവിനും ശാസ്ത്രത്തിനുമെന്ന പോലെ ധനികനും ദരിദ്രനും കരുത്തനും ദുര്‍ബലനുമൊക്കെ വെല്ലുവിളി ഉയര്‍ത്തുകയാണ്. അതു രാഷ്ട്രങ്ങളുടെ അതിര്‍ത്തികളില്‍ ഒതുങ്ങുകയോ മേഖല തിരിച്ചോ കാലാവസ്ഥ തിരിച്ചോ വ്യത്യാസം പുലര്‍ത്തുകയോ ചെയ്യുന്നില്ല’. ഈ വൈറസ് മാനവരാശിയെത്തന്നെ ഉന്‍മൂലനം ചെയ്യുന്നതിനുള്ള ലോഹകവചം ഏന്തിയിരിക്കുന്നതിനാല്‍ അതിനെ ഇല്ലാതാക്കാന്‍ മനുഷ്യസമൂഹം ഒരുമിച്ചു നിലകൊള്ളണമെന്നു പ്രധാനമന്ത്രി ആഹ്വാനംചെയ്തു. ലോക്ഡൗണ്‍ പാലിക്കുന്നതു മറ്റുള്ളവരെ സഹായിക്കാനല്ല, സ്വയം സംരക്ഷിക്കാന്‍ വേണ്ടിയാണെന്നു തിരിച്ചറിയണമെന്ന് അദ്ദേഹം വിശദീകരിച്ചു. വരുന്ന കുറേ ദിവസത്തേക്കു സ്വയമെന്ന പോലെ കുടുംബത്തെയും സംരക്ഷിക്കണമെന്നും ലക്ഷ്മണരേഖ പാലിക്കണമെന്നും പ്രധാനമന്ത്രി ആഹ്വാനം ചെയ്തു. സ്ഥിതിഗതികളുടെ ഗൗരവം മനസ്സിലാകാത്തതുകൊണ്ടാണു ചിലര്‍ ലോക്ഡൗണ്‍ ലംഘിക്കുന്നതെന്ന് അദ്ദേഹം തുടര്‍ന്നു. അത്തരക്കാരോട് ലൗക്ഡൗണ്‍ വ്യവസ്ഥകള്‍ പാലിക്കണമെന്നും അതു ചെയ്യാത്തപക്ഷം കൊറോണ വൈറസ് ബാധയില്‍നിന്നു നമ്മെ സ്വയം സംരക്ഷിക്കാന്‍ സാധിക്കാതെവരുമെന്നും പ്രധാനമന്ത്രി അഭ്യര്‍ഥിച്ചു. മികച്ച ആരോഗ്യമാണ് ഏറ്റവും വലിയ ഭാഗ്യമെന്ന് അര്‍ഥം വരുന്ന ‘ആരോഗ്യം പരം ഭാഗ്യം, സ്വാസ്ഥ്യം സര്‍വാര്‍ഥസാധനം’ എന്ന പഴഞ്ചൊല്ല് ഉദ്ധരിച്ചുകൊണ്ട് അദ്ദേഹം ഊന്നിപ്പറഞ്ഞു. ലോകത്തില്‍ സന്തോഷം നിലനിര്‍ത്താനുള്ള ഏക മാര്‍ഗം ആരോഗ്യമാണ്!
കേന്ദ്ര പട്ടികയിലെ മറ്റു പിന്നോക്ക വിഭാഗങ്ങള്‍ക്കിടയിലെ ഉപ-വിഭാഗീകരണത്തെക്കുറിച്ചു പഠിക്കുന്നതിനായി രൂപീകരിച്ച കമ്മീഷന്റെ കാലാവധി നീട്ടുന്നതിനു മന്ത്രിസഭാ അനുമതി

കേന്ദ്ര പട്ടികയിലെ മറ്റു പിന്നോക്ക വിഭാഗങ്ങള്‍ക്കിടയിലെ ഉപ-വിഭാഗീകരണത്തെക്കുറിച്ചു പഠിക്കുന്നതിനായി രൂപീകരിച്ച കമ്മീഷന്റെ കാലാവധി 2018 ജൂണ്‍ 20ല്‍നിന്ന് 2018 ജൂലൈ 31 വരെ നീട്ടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. സംസ്ഥാന ഗവണ്‍മെന്റുകള്‍, സംസ്ഥാന പിന്നോക്കവിഭാഗ കമ്മീഷനുകള്‍, വിവിധ സമുദായ സംഘടനകള്‍ എന്നിവയുടെ പ്രതിനിധികളുമായും വിവിധ പിന്നോക്കവിഭാഗങ്ങളില്‍പ്പെട്ട ജനങ്ങളുമായും കമ്മീഷന്‍ വിശദമായ കൂടിക്കാഴ്ചകള്‍ നടത്തിയിരുന്നു. ഉന്നത വിദ്യാഭ്യാസ സ്ഥാപനങ്ങളില്‍ പ്രവേശനം നേടിയ മറ്റു പിന്നോക്ക വിഭാഗക്കാരുടെ ജാതിതിരിച്ചുള്ള പട്ടിക, കേന്ദ്ര വകുപ്പുകളിലും കേന്ദ്ര പൊതുമേഖലാ സ്ഥാപനങ്ങൡും പൊതുമേഖലാ ബാങ്കുകളിലും ധനകാര്യസ്ഥാപനങ്ങൡും നിയമനം ലഭിച്ചവരുടെ പട്ടിക തുടങ്ങിയ രേഖകള്‍ കമ്മിഷന്‍ ശേഖരിക്കുകയും ചെയ്തിരുന്നു. ശേഖരിച്ച വിവരങ്ങള്‍ വിശദമായി പഠിക്കുന്നതിന് 2018 ജൂലൈ 31 വരെ സമയം നീട്ടിത്തരണമെന്ന് കമ്മീഷന്‍ ആവശ്യപ്പെടുകയായിരുന്നു.
സിബിഎസ്ഇ പരീക്ഷയിൽ  വിജയം  കൈവരിച്ച  പന്ത്രണ്ടാം ക്ലാസ് വിദ്യാർത്ഥികളെ പ്രധാനമന്ത്രി അഭിനന്ദിച്ചു

സിബിഎസ്ഇ പരീക്ഷയിൽ വിജയം കൈവരിച്ച പന്ത്രണ്ടാം ക്ലാസ് വിദ്യാർത്ഥികളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. യുവസുഹൃത്തുക്കളെന്ന് അവരെ അഭിസംബോധന ചെയ്ത അദ്ദേഹം ശോഭയുള്ളതും സന്തുഷ്ടവും ആരോഗ്യകരവുമായ ഒരു ഭാവി ആശംസിച്ചു. ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു "പന്ത്രണ്ടാം ക്ലാസ് സിബിഎസ്ഇ പരീക്ഷകളിൽ വിജയിച്ച എന്റെ യുവസുഹൃത്തുക്കൾക്ക് അഭിനന്ദനങ്ങൾ. ശോഭയുള്ളതും സന്തോഷകരവും ആരോഗ്യകരവുമായ ഭാവിക്ക് ആശംസകൾ. കൂടുതൽ കഠിനാധ്വാനം ചെയ്യാമായിരുന്നുവെന്നോ, മികച്ച പ്രകടനം നടത്താൻ കഴിയുമായിരുന്നുവെന്ന് തോന്നുന്നവരോട്, ഞാൻ പറയാൻ ആഗ്രഹിക്കുന്നു – നിങ്ങളുടെ അനുഭവത്തിൽ നിന്ന് പാഠം ഉൾക്കൊണ്ട് നിങ്ങളുടെ തല ഉയർത്തിപ്പിടിക്കുക. ശോഭയുള്ളതും അവസരങ്ങൾ നിറഞ്ഞതുമായ ഒരു ഭാവി നിങ്ങളെ കാത്തിരിക്കുന്നു. നിങ്ങളിൽ ഓരോരുത്തരും കഴിവുകളുടെ ശക്തികേന്ദ്രമാണ്. എല്ലായ്പ്പോഴും എന്റെ ആശംസകൾ. ഈ വർഷം പന്ത്രണ്ടാം ക്ലാസ് ബോർഡ് പരീക്ഷയ്ക്ക് ഹാജരായ ബാച്ച് ഇതപര്യന്തമില്ലാത്ത സാഹചര്യങ്ങളിലാണ് പരീക്ഷ യെഴുതിയത്. കഴിഞ്ഞ വർഷം വിദ്യാഭ്യാസ ലോകം നിരവധി മാറ്റങ്ങൾക്ക് സാക്ഷ്യം വഹിച്ചു. എന്നിരുന്നാലും, അവർ പുതിയ പതിവുകളുമായി പൊരുത്തപ്പെടുകയും അവരുടെ മികച്ചത് നൽകുകയും ചെയ്തു. അവരിൽ അഭിമാനിക്കുന്നു!.
ഛത്രപതി  ശിവജിയ്ക്ക്  പ്രധാനമന്ത്രി പ്രണാമം അർപ്പിച്ചു

ഛത്രപതി ശിവജിയുടെ ജയന്തി ദിനത്തിൽ പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് പ്രണാമം അർപ്പിച്ചു. “ഛത്രപതി ശിവജിയുടെ ജയന്തി ദിനത്തിൽ ഞാൻ അദ്ദേഹത്തിന് മുന്നിൽ തല കുനിക്കുന്നു . അദ്ദേഹത്തെ പോലെ ധീരോദാത്തവും മഹത്തരവുമായ ആത്മാവ് നമ്മുടെ നാട്ടിൽ ജന്മമെടുത്തതിൽ ഇന്ത്യ അഭിമാനം കൊള്ളുന്നു. തന്റെ ജനങ്ങളുടെ ക്ഷേമത്തിന് മറ്റെല്ലാറ്റിനും ഉപരിയായി ശിവജി മഹാരാജ് ഇടം നൽകിയിരുന്നു. അനിതരസാധാരണമായ ഭരണ പാടവം കൊണ്ട് അനുഗ്രഹീതനായ ഒരു ആദർശ ശാലിയായ ഭരണാധികാരിയായിരുന്നു അദ്ദേഹം. ശിവാജി മഹാരാജിന്റെ ആദർശങ്ങൾ സഫലീകരിക്കുന്നതിനും അദ്ദേഹത്തിന് അഭിമാനം പകരുന്ന ഒരു ഇന്ത്യയെ സൃഷ്ടിക്കുന്നതിനും ഞങ്ങൾ അക്ഷീണം പ്രവർത്തിക്കുകയാണ്. അടുത്തിടെ, അറബിക്കടലിൽ ശിവാജി മഹാരാജിന്റെ പ്രതിമാ സ്ഥാപനവുമായി ബന്ധപ്പെട്ട ചടങ്ങിൽ പങ്കെടുക്കാൻ എനിക്ക് അവസരം ലഭിച്ചു. ആ ദിനം എക്കാലത്തെയും വിലപ്പെട്ടതായി ഞാൻ കരുതുന്നു. “
അഡീഷണല്‍ സെക്രട്ടറിമാരും ജോയിന്റ് സെക്രട്ടറിമാരുമായി പ്രധാനമന്ത്രി ആശയവിനിമയം നടത്തി

കേന്ദ്ര ഗവണ്‍മെന്റിന്റെ വിവിധ വകുപ്പുകളിലെ 70 ല്‍ അധികം അഡീഷണല്‍ സെക്രട്ടറിമാരും ജോയിന്റ് സെക്രട്ടറിമാരുമടങ്ങുന്ന ഒരു സംഘവുമായി പ്രധാനമന്ത്രി ശ്രീ. നരേന്ദ്ര മോദി ബുധനാഴ്ച ആശയവിനിമയം നടത്തി. ഇത്തരത്തിലുള്ള അഞ്ച് ആശയവിനിമയ പരിപാടികളില്‍ ആദ്യത്തേതായിരുന്നു ഇത്. ഡിജിറ്റല്‍ ആന്റ് സ്മാര്‍ട്ട് ഗവണനന്‍സ്, ഭരണപരമായ നടപടിക്രമങ്ങളും ഉത്തരവാദിത്തങ്ങളും, സുതാര്യത, കര്‍ഷകരുടെ വരുമാനം ഇരട്ടിയാക്കല്‍, നൈപുണ്യ വികസനം, ശുചിത്വ ഭാരതം, ഉപഭോക്താക്കളുടെ അവകാശങ്ങള്‍, പരിസ്ഥിതി സംരക്ഷണം, 2022 ഓടെ നവ ഇന്ത്യ കെട്ടിപ്പടുക്കല്‍ എന്നീ വിഷയങ്ങളില്‍ ഉദ്യോഗസ്ഥര്‍ തങ്ങളുടെ അനുഭവങ്ങള്‍ പങ്കുവെച്ചു. ജനങ്ങളുടെ ക്ഷേമവും സംതൃപ്തിയും ഉറപ്പുവരുത്തുന്നതിന് വികസനത്തിന്റെയും സദ്ഭരണത്തിന്റെയും സങ്കലനം അത്യാവശ്യമാണെന്ന് പ്രധാനമന്ത്രി പറഞ്ഞു. സദ്ഭരണം ഉദ്യോഗസ്ഥരുടെ മുന്‍ഗണനയാവണമെന്നും പ്രധാനമന്ത്രി അഭിപ്രായപ്പെട്ടു. സാധ്യമായ, ഏറ്റവും മികച്ച ഫലം ലഭിക്കുന്നതിന് ഗവണ്‍മെന്റിന്റെ എല്ലാ വിഭാഗങ്ങളും ഐക്യത്തോടെയും ഒത്തൊരുമയോടെയും പ്രവര്‍ത്തിക്കേണ്ടതിന്റെ ആവശ്യകത അദ്ദേഹം ഊന്നിപ്പറഞ്ഞു. എല്ലാ ഉദ്യോഗസ്ഥരും തീരുമാനങ്ങളെടുക്കുമ്പോള്‍ പാവപ്പെട്ടവരെയും സാധാരണക്കാരായ പൗരന്‍മാരെയും മനസ്സില്‍ കാണണമെന്ന് പ്രധാനമന്ത്രി ആവശ്യപ്പെട്ടു. ലോകം ഇന്ത്യയെ ശുഭ പ്രതീക്ഷകളോടെ ഉറ്റുനോക്കുകയാണെന്ന് പ്രധാനമന്ത്രി പറഞ്ഞു. ഇന്ത്യയുടെ വിജയം ആഗോള സന്തുലിതാവസ്ഥക്ക് നിര്‍ണ്ണായകമാണെന്ന് ലോകം മുഴുവന്‍ കരുതുന്നതായി പ്രധാനമന്ത്രി വ്യക്തമാക്കി. മികവിനായുള്ള ശക്തമായ ഒരു അടിയൊഴുക്ക് ഇന്ത്യയിലെ സാധാരണക്കാര്‍ക്കിടയിലുണ്ടെന്ന് അദ്ദേഹം ചൂണ്ടിക്കാട്ടി. എളിയ ചുറ്റുപാടുകളില്‍ നിന്നുള്ള, സാമ്പത്തിക ശേഷി കുറഞ്ഞ യുവാക്കള്‍ മത്സര പരീക്ഷകളിലും കായികരംഗത്തും മികച്ച നേട്ടങ്ങള്‍ കൈവരിക്കുന്നു. തങ്ങളുടെ സേവനത്തിന്റെ ആദ്യ മൂന്നു വര്‍ഷങ്ങളില്‍ സ്വായത്തമാക്കിയ ആവേശവും ഊര്‍ജ്ജവും മനസില്‍ വച്ച് കൊണ്ട് പ്രതിഭയുടെ തുടര്‍ച്ചയായുള്ള ഈ കുതിച്ചു കയറ്റത്തെ പ്രോത്സാഹിപ്പിക്കാന്‍ പ്രധാനമന്ത്രി ഉദ്യോഗസ്ഥരോടാവശ്യപ്പെട്ടു. രാഷ്ട്രത്തിനായി തങ്ങളുടെ പരമാവധി നല്‍കാന്‍ ഉദ്യോഗസ്ഥര്‍ക്ക് ലഭിക്കുന്ന സവിശേഷ അവസരമാണിതെന്ന് പ്രധാനമന്ത്രി ചൂണ്ടിക്കാട്ടി. കൂടുകള്‍ തകര്‍ക്കേണ്ടതിന്റെയും ഗവണ്‍മെന്റിന്റെ വിവിധ വകുപ്പുകള്‍ തമ്മില്‍ കാര്യക്ഷമമായ ആഭ്യന്തര ആശയവിനിമയം നടക്കേണ്ടതിന്റെയും പ്രാധാന്യം അദ്ദേഹം ഊന്നിപ്പറഞ്ഞു. തീരുമാനങ്ങളെടുക്കുന്നതില്‍ ആവശ്യമായ വേഗതയും കാര്യക്ഷമതയും പ്രധാനമന്ത്രി അടിവരയിട്ട് പറഞ്ഞു. സദുദ്ദേശ്യത്തോടെയുള്ള സത്യസന്ധമായ തീരുമാനങ്ങളെടുക്കല്‍ കേന്ദ്ര ഗവണ്‍മെന്റ് എപ്പോഴും പ്രോത്സാഹിപ്പിക്കുമെന്ന് പ്രധാനമന്ത്രി വ്യക്തമാക്കി. രാജ്യത്ത് ഏറ്റവും പിന്നാക്കം നില്‍ക്കുന്ന 100 ജില്ലകളില്‍ ശ്രദ്ധയൂന്നാനും, അതു വഴി വിവിധ വികസന മാനദണ്ഡങ്ങളില്‍ ദേശീയ ശരാരിയിലേക്ക് അവയെ ഉയര്‍ത്തിക്കൊണ്ടുവരാനും പ്രധാനമന്ത്രി ഉദ്യോഗസ്ഥരോടാവശ്യപ്പെട്ടു.
ജൂലൈയിൽ നടന്ന 6 ബില്യൺ യുപിഐ ഇടപാടുകളെ പ്രധാനമന്ത്രി പ്രകീര്‍ത്തിച്ചു

2016 ന് ശേഷമുള്ള ഏറ്റവും ഉയർന്ന 6 ബില്യൺ യുപിഐ ഇടപാടുകൾ ജൂലൈയിൽ നേടിയതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. കേന്ദ്ര ധനമന്ത്രി നിർമല സീതാരാമന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു : “ഇതൊരു മികച്ച നേട്ടമാണ്. പുതിയ സാങ്കേതികവിദ്യകൾ സ്വീകരിക്കാനും സമ്പദ്‌വ്യവസ്ഥയെ ശുദ്ധമാക്കാനുമുള്ള ഇന്ത്യയിലെ ജനങ്ങളുടെ കൂട്ടായ ദൃഢനിശ്ചയത്തെ ഇത് സൂചിപ്പിക്കുന്നു. കോവിഡ് -19 മഹാമാരിയുടെ സമയത്ത് പ്രത്യേകിച്ചും ഡിജിറ്റൽ പേയ്‌മെന്റുകൾ സഹായകമായിരുന്നു.
കാര്‍ഷിക അനുബന്ധ മേഖലകളില്‍ ഇന്ത്യ - കെനിയ ഉഭയകക്ഷി സഹകരണം

കാര്‍ഷിക അനുബന്ധ മേഖലകളില്‍ ഇന്ത്യയും കെനിയയും തമ്മില്‍ ഉഭയകക്ഷി സഹകരണത്തിനുള്ള ധാരണാ പത്രത്തില്‍ ഒപ്പിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. കാര്‍ഷിക ഗവേഷണം, മൃഗ സംരക്ഷണം, ക്ഷീരവികസനം, കോഴി വളര്‍ത്തല്‍, ഫിഷറീസ്, പുഷ്പകൃഷി, പ്രകൃതി വിഭവം കൈകാര്യം ചെയ്യല്‍, വിളവെടുപ്പിന് ശേഷമുള്ള പ്രക്രിയകളുടെ നടത്തിപ്പ്, വിപണനം, മണ്ണ് സംരക്ഷണം, ജലവിനിയോഗം, ജലസേചന കൃഷി സംവിധാനങ്ങളുടെ വികസനം, സംയോജിത നീര്‍ത്തട വികസനം, സംയോജിത കീട നിയന്ത്രണം, കാര്‍ഷിക ഉപകരണങ്ങള്‍, യന്ത്രവല്‍ക്കരണം, കൃഷി രീതികളിലെ ശുചിത്വം തുടങ്ങിയവ ധാരണാപത്രത്തിലുള്‍പ്പെടും. ധാരണാപത്രത്തിന്റെ നടത്തിപ്പ് നിരീക്ഷിക്കുന്നതിനായി ഇരു രാജ്യങ്ങളിലെയും പ്രതിനിധികളടങ്ങുന്ന സംയുക്ത പ്രവര്‍ത്തക ഗ്രൂപ്പ് രൂപീകരിക്കും. കരാറിന്റെ കാലാവധി 5 വര്‍ഷമായിരിക്കും. കാലാവധി തീരുന്നതിന് മുമ്പ് ഇരു കക്ഷികളിലാരെങ്കിലും 6 മാസത്തെ മുന്‍കൂര്‍ നോട്ടീസിലൂടെ ആവശ്യപ്പെടാത്ത പക്ഷം 5 വര്‍ഷത്തേയ്ക്ക് കൂടി കാലാവധി സ്വാഭാവികമായി ദീര്‍ഘിക്കും.
ശാസ്ത്ര സാങ്കേതിക മേഖലകളിലെ സഹകരണത്തിനുള്ള ബ്രിക്‌സ് ഉടമ്പടി

ശാസ്ത്ര സാങ്കേതിക രംഗങ്ങളില്‍ സഹകരണത്തിന് 2015 മാര്‍ച്ചില്‍ ഒപ്പ് വച്ച ബ്രിക്‌സ് ഉടമ്പടിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. ബ്രസീലിയയില്‍ നടന്ന മൂന്നാമതു ബ്രിക്‌സ് മന്ത്രിതല സമ്മേളനത്തോടനുബന്ധിച്ചാണ് ഈ സഹകരണ ഉടമ്പടിയില്‍ ഒപ്പ് വച്ചത്.
പ്രധാനമന്ത്രിക്ക് പ്രസിഡന്റ് പുടിന്റെ സമ്മാനം

ബുധനാഴ്ച വൈകിട്ട് പ്രധാനമന്ത്രി ശ്രീ നരേന്ദ്ര മോദിയുമായി ക്രെംലിനില്‍ നടത്തിയ ചര്‍ച്ചയ്ക്കു റഷ്യന്‍ പ്രസിഡന്റ് ശ്രീ വ്‌ലാദിമിര്‍ പുടിന്‍ ആതിഥേയനായി. മഹാത്മാഗാന്ധിയുടെ ഡയറിയില്‍നിന്നുള്ള ഒരു പേജ് പ്രസിഡന്റ് ശ്രീ പുടിന്‍, പ്രധാനമന്ത്രിക്കു സമ്മാനിച്ചു. ഗാന്ധിജി സ്വന്തം കൈപ്പടയില്‍ എഴുതിയ കുറിപ്പുകള്‍ അടങ്ങുന്ന പേജാണു സമ്മാനിച്ചത്. 18-ാം ശതകത്തിന്റെ അവസാനകാലഘട്ടത്തിലെ ഒരും ബംഗാള്‍നിര്‍മിത ഇന്ത്യന്‍ വാളും പ്രധാനമന്ത്രിക്കു ശ്രീ പുടിന്‍ നല്‍കി. വെള്ളിയില്‍ കലാരൂപങ്ങള്‍ തീര്‍ത്ത വാളാണു സമ്മാനിച്ചത്.
നേട്ടങ്ങള്‍ ഉണ്ടാക്കിയ വനിതകള്‍ക്കു പ്രധാനമന്ത്രി ട്വിറ്റര്‍ ഹാന്‍ഡില്‍ കൈമാറി

നേട്ടങ്ങള്‍ ഉണ്ടാക്കിയ വനിതകള്‍ രാജ്യാന്തര വനിതാ ദിനത്തില്‍ തന്റെ സോഷ്യല്‍ മീഡിയ അക്കൗണ്ടുകളിലൂടെ അവരുടെ ജീവിത യാത്ര വിശദമാക്കുമെന്നു പ്രധാനമന്ത്രി ശ്രീ. നരേന്ദ്ര മോദി വ്യക്തമാക്കി. ഇന്ത്യയുടെ വിവിധ ഭാഗങ്ങളിലുള്ള സ്ത്രീകള്‍ പ്രധാനമന്ത്രിയുടെ ട്വിറ്റര്‍ ഹാന്‍ഡിലിലൂടെ അവരുടെ ജീവിതാനുഭവങ്ങള്‍ പങ്കുവെക്കും. ജീവിതത്തിന്റെ വിവിധ തുറകളില്‍പ്പെട്ട സ്ത്രീകള്‍ പങ്കുവെക്കുന്ന ജീവിതാനുഭവങ്ങള്‍ മാതൃകാപരവും പ്രോല്‍സാഹജനകവുമാണ്.
ചൈനീസ് കമ്മ്യൂണിസ്റ്റ് പാര്‍ട്ടി കേന്ദ്ര രാഷ്ട്രീയ, നിയമകാര്യ കമ്മീഷന്‍ സെക്രട്ടറി ശ്രീ. മെങ് ജിയാന്‍സു പ്രധാനമന്ത്രിയെ സന്ദര്‍ശിച്ചു

ചൈനീസ് കമ്മ്യൂണിസ്റ്റ് പാര്‍ട്ടി കേന്ദ്ര രാഷ്ട്രീയ, നിയമകാര്യ കമ്മീഷന്‍ സെക്രട്ടറി ശ്രീ. മെങ് ജിയാന്‍സു പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇന്ത്യയിലും ചൈനയിലും ഉന്നത പദവികള്‍ വഹിക്കുന്നവര്‍ രണ്ടു വര്‍ഷമായി പരസ്പരം സന്ദര്‍ശിക്കാന്‍ തയ്യാറാകുന്നതിനെ സ്വാഗതം ചെയ്ത പ്രധാനമന്ത്രി, അത്തരം സന്ദര്‍ശനങ്ങള്‍ ഇരു രാഷ്ട്രങ്ങള്‍ തമ്മിലുള്ള തന്ത്രപരമായ ബന്ധം മെച്ചപ്പെടുത്തുമെന്നു ചൂണ്ടിക്കാട്ടി. 2015 മേയില്‍ ചൈനയിലേക്കു താന്‍ നടത്തിയ ഉഭയകക്ഷി സന്ദര്‍ശനവും ജി-20 ഉച്ചകോടിയില്‍ പങ്കെടുക്കാനായി 2016 സെപ്റ്റംബറില്‍ ഹാങ്‌സോ സന്ദര്‍ശിച്ചതും ശ്രീ. മെങ് ജിയാന്‍സുവിനെ പ്രധാനമന്ത്രി ഓര്‍മപ്പെടുത്തി. ഉഭയകക്ഷി തീവ്രവാദവിരുദ്ധ പ്രവര്‍ത്തനങ്ങള്‍ ഉള്‍പ്പെടെ പരസ്പരതാല്‍പര്യമുള്ള വിഷയങ്ങള്‍ കൂടിക്കാഴ്ചയില്‍ ചര്‍ച്ച ചെയ്യപ്പെട്ടു. ലോകസമാധാനത്തിനും സുരക്ഷയ്ക്കും ഏറ്റവും വെല്ലുവിളി ഉയര്‍ത്തുന്നതു തീവ്രവാദമാണെന്നു പ്രധാനമന്ത്രി വ്യക്തമാക്കി. തീവ്രവാദമില്ലാതാക്കാന്‍ ഇന്ത്യയും ചൈനയും തമ്മിലുള്ള സഹകരണം വര്‍ധിച്ചുവരുന്നതിനെ അദ്ദേഹം സ്വാഗതം ചെയ്യുകയും ചെയ്തു.
രാജമാതാ വിജയ രാജെ സിന്ധ്യയുടെ ജന്മദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു

രാജ്മാതാ വിജയ രാജെ സിന്ധ്യയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ശ്രദ്ധാഞ്ജലി അർപ്പിച്ചു. ധൈര്യത്തിന്റെയും ദീർഘവീക്ഷണത്തിന്റെയും പര്യായമായിരുന്നു അവർ എന്ന് ശ്രീ മോദി പറഞ്ഞു. ട്വീറ്റിൽ പ്രധാനമന്ത്രി പറഞ്ഞു: ജന്മവാർഷിക ദിനത്തിൽ രാജ്മാതാ വിജയ രാജെ സിന്ധ്യാ ജിക്ക് ആദരാഞ്ജലികൾ. ധൈര്യത്തിന്റെയും ദീർഘവീക്ഷണത്തിന്റെയും പര്യായമായിരുന്നു അവർ . മറ്റുള്ളവരെ സേവിക്കുന്നതിനായി അവർ തന്റെ ജീവിതം സമർപ്പിച്ചു. അവരുടെ മികച്ച വ്യക്തിത്വത്തെക്കുറിച്ച് മുൻപൊരു മൻ കി ബാത് പരിപാടിയിൽ ഞാൻ പറഞ്ഞ കാര്യങ്ങൾ പങ്കുവെക്കുന്നു."
മുന്‍ കേന്ദ്രമന്ത്രി സന്‍വര്‍ ലാല്‍ ജാട്ട് എം.പി.യുടെ നിര്യാണത്തില്‍ പ്രധാനമന്ത്രി അനുശോചിച്ചു

പാര്‍ലമെന്റ് അംഗവും മുന്‍ കേന്ദ്രമന്ത്രിയുമായ ശ്രീ. സന്‍വര്‍ ലാല്‍ ജാട്ട് എം.പി.യുടെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘മനോവേദന ഉളവാക്കുന്നതാണ് മുന്‍ കേന്ദ്രമന്ത്രി ശ്രീ. സന്‍വര്‍ ലാല്‍ ജാട്ട് എം.പി.യുടെ ദേഹവിയോഗം. ബി.ജെ.പി. ക്കും രാജ്യത്തിനും ഇത് ഒരു കനത്ത നഷ്ടമാണ്. എന്റെ അനുശോചനങ്ങള്‍. ഗ്രാമങ്ങളുടെയും, കര്‍ഷകരുടെയും ക്ഷേമത്തിനായി ശ്രീ. സന്‍വര്‍ ലാര്‍ ജാട്ട് അങ്ങേയറ്റം പ്രവര്‍ത്തിച്ചിരുന്നു. ദുഖകരമായ ഈ വേളയില്‍ എന്റെ ചിന്തകള്‍ അദ്ദേഹത്തിന്റെ കുടുംബത്തോടും, അനുയായികളോടുമൊപ്പമാണ്’, പ്രധാനമന്ത്രി പറഞ്ഞു.
പ്രധാനമന്ത്രി ശ്രീലങ്കൻ പ്രസിഡന്റിന് നന്ദി അറിയിച്ചു

കോവിഡ് -19 അടിയന്തര ഫണ്ടിലേക്ക് നൽകിയ സംഭാവനയ്ക്ക് പ്രധാനമന്ത്രി ശ്രീ നരേന്ദ്ര മോദി ശ്രീലങ്കൻ പ്രസിഡന്റ് ശ്രീ ഗോതബയ രജപക്സെയ്ക്ക് നന്ദി പറഞ്ഞു. “സാർക്ക് കോവിഡ് -19 എമർജൻസി ഫണ്ടിലേക്ക് 5 മില്യൺ ഡോളർ സംഭാവന ചെയ്തതിന് ശ്രീലങ്കൻ പ്രസിഡന്റ് ശ്രീ ഗോതബയ രജപക്സെയ്ക്ക് ആത്മാർത്ഥമായി നന്ദി പറയുന്നു. ഈ രോഗത്തെ ഫലപ്രദമായി നേരിടുന്നതിന് ഞങ്ങളുടെ സഹകരണം വളരെയധികം മുന്നോട്ട് പോകും, ”പ്രധാനമന്ത്രി പറഞ്ഞു.
പ്രധാന മേഖലകളിലെ വികസന പ്രവർത്തനങ്ങൾക്ക് പ്രധാനമന്ത്രി നാഗാലാൻഡിലെ ജനങ്ങളെ അഭിനന്ദിച്ചു

കണക്റ്റിവിറ്റി, വിദ്യാഭ്യാസം, ടൂറിസം, ഊർജം തുടങ്ങിയ സുപ്രധാന മേഖലകളെ ഉൾക്കൊള്ളുന്ന വികസന പ്രവർത്തനങ്ങൾക്ക് നാഗാലാൻഡിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. നാഗാലാൻഡ് മുഖ്യമന്ത്രി നെഫിയു റിയോയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു; "കണക്‌ടിവിറ്റി, വിദ്യാഭ്യാസം, ടൂറിസം, ഊർജം തുടങ്ങിയ സുപ്രധാന മേഖലകളെ ഉൾക്കൊള്ളുന്ന വികസന പ്രവർത്തനങ്ങൾക്ക് നാഗാലാൻഡിലെ എന്റെ സഹോദരിമാർക്കും സഹോദരങ്ങൾക്കും അഭിനന്ദനങ്ങൾ. നാഗാലാൻഡിലെ ചലനാത്മക ജനങ്ങളുടെ അഭിലാഷങ്ങൾ നിറവേറ്റാൻ എൻ എ ഗവണ്മെന്റ് പ്രതിജ്ഞാബദ്ധമാണ്."
ജി-7 ഉച്ചകോടിക്കിടെ അർജന്റീന പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച

പ്രധാനമന്ത്രി ശ്രീ നരേന്ദ്ര മോദി 2022 ജൂൺ 26-ന് മ്യൂണിക്കിൽ ജി-7 ഉച്ചകോടിക്കിടെ അർജന്റീന പ്രസിഡന്റ് ആൽബർട്ടോ ഫെർണാണ്ടസുമായി കൂടിക്കാഴ്ച നടത്തി. ഇരു നേതാക്കളും തമ്മിലുള്ള ആദ്യ ഉഭയകക്ഷി കൂടിക്കാഴ്ചയായിരുന്നു ഇത്. 2019-ൽ സ്ഥാപിതമായ ഉഭയകക്ഷി തന്ത്രപരമായ പങ്കാളിത്തം നടപ്പിലാക്കുന്നതിലെ പുരോഗതി അവർ അവലോകനം ചെയ്തു. വ്യാപാരവും നിക്ഷേപവും ഉൾപ്പെടെ വിവിധ വിഷയങ്ങളിൽ ചർച്ചകൾ നടന്നു. ദക്ഷിണ -ദക്ഷിണ സഹകരണം, പ്രത്യേകിച്ച് ഫാർമസ്യൂട്ടിക്കൽ മേഖലയിൽ, കാലാവസ്ഥാ വ്യതിയാനം ചെറുക്കുന്നതിനുള്ള നടപടികൾ , പുനരുപയോഗ ഊർജം, ആണവോർജം, വൈദ്യുത മൊബിലിറ്റി , പ്രതിരോധ സഹകരണം, കൃഷിയും ഭക്ഷ്യസുരക്ഷയും, പരമ്പരാഗത വൈദ്യശാസ്ത്രം, സാംസ്കാരിക സഹകരണം, അന്താരാഷ്ട്ര സംഘടനകളിലെ ഏകോപനം മുതലായ മേഖലകളിൽ തങ്ങളുടെ ഉഭയകക്ഷി ഇടപെടൽ വർധിപ്പിക്കാൻ ഇരുപക്ഷവും സമ്മതിച്ചു.